**Մարդու իրավունքների տեղեկատվական կենտրոն** (ՄԻՏԿ, էստ․՝ Inimõiguste Teabekeskus, անգլ.՝ The Legal Information Centre for Human Rights), էստոնական իրավապաշտպան կազմակերպություն։

Պատմություն
-----------

ՄԻՏԿ-ը հիմնադրվել է 1994 թվականի մայիսի 2-ին՝ որպես ոչ առևտրային հասարակական կազմակերպություն։ 1994 թվականի սեպտեմբերի 7-ին կազմակերպությունն ընդգրկվել է ձեռնարկությունների, հիմնարկների և կազմակերպությունների պետական ռեգիստրում։

Մարդու իրավունքների կենտրոնի ստեղծումը մի շարք նախագծերից մեկն էր, որը ֆինանսավորվել է Դանիայի արտաքին գործերի նախարարության կողմից՝ *DANIDA* ծրագրի շրջանակներում և ուղղված էր Էստոնիայում ժողովրդավարության զարգացմանն ու փոքրամասնություններին էստոնական հասարակության մեջ ինտեգրման գործընթացին աջակցելուն։

ՄԻՏԿ-ի հիմնադրումը եղել է դանիական հասարակական կազմակերպությունների` Մարդու իրավունքների դանիական կենտրոնի (*The Danish Centre for Human Rights*, այժմ՝ *The Danish Institute for Human Rights*), Արևելյան Եվրոպայի տեղեկատվական կենտրոնի (*Information Centre on Eastern Europe*) և փոքրամասնությունների իրավունքների ազգային խմբի (*Minority Rights Group-Denmark*), Էստոնիայի հասարակական կազմակերպությունների, Էստոնիայի նախագահին առընթեր ազգային փոքրամասնությունների հիմնախնդիրների Կլոր սեղանի, ոչ Էստոնացի քաղաքացիների ներկայացուցչական վեհաժողովի, ինչպես նաև Տալլինի քաղաքապետարանի ակտիվ աջակցությամբ։

2008 թվականին ՄԻՏԿ-ը դարձավ Մարդու իրավունքների պաշտպանության եվրոպական ասոցիացիայի անդամ։ ՄԻՏԿ-ը մասնակցում է նաև ռասիզմի դեմ Եվրոպական ցանցի և ԵՄ Հիմնարար իրավունքների գործակալության ներքո գործող Հիմնարար իրավունքների պլատֆորմին։

Էստոնիայի ոստիկանության անվտանգության ծառայության 2007 թվականի զեկույցում Կենտրոնը համարվում է թշնամական կազմակերպություն, որը հրահանգներ ստանում է ռուս դիվանագետներից և գիտնականների կողմից «գիտական հետազոտություններ» է իրականացնում «առանց հատուկ կրթության»։ Կենտրոնը հերքում է այդ մեղադրանքները՝ մատնանշելով իր աշխատակիցների գիտական որակավորումները, անհիմն մեղադրանքներ համարելով ռուս դիվանագետներից հրահանգներ ստանալը և ուղղակի ոչ ստույգ *KAPO*-ի այն պնդումը, որ կազմակերպության անդամների կեսից ավելին «Սահմանադրական կուսակցության» անդամ են։

Amnesty International-ն իր 2010 թվականի զեկույցում նշել է.

|  |  |  |
| --- | --- | --- |
|  | Ապրիլին հրապարակված զեկույցում, Անվտանգության ոստիկանության վարչությունը շարունակեց իր ջանքերը՝ վարկաբեկելու Մարդու իրավունքների տեղեկատվական կենտրոնը (ՄԻՏԿ), հասարակական կազմակերպություն, որը նվիրված է լեզվական փոքրամասնությունների իրավունքների ամրապնդմանը և պաշտպանմանը։ Զեկույցում նշվում է, որ Մարդու իրավունքների կենտրոնի տնօրեն Ալեքսեյ Սեմենովը 2009 թվականին դառնալու է ռուսամետ թեկնածու Եվրախորհրդարանի համար, որ ինքը Սահմանադրական կուսակցության անդամ է, ներկայացնում է փոքրամասնությունների շահերը, և որ իր գործունեությունը ֆինանսավորվել և ուղղորդվել է Ռուսաստանի իշխանությունների կողմից։ Միևնույն ժամանակ, Ալեքսեյ Սեմենովը մարտի 20-ին հրապարակավ հայտարարեց, որ մտադիր չէ մասնակցել Եվրախորհրդարանի ընտրություններին։ |  |

Համացանցում հրապարակված պաշտոնական տեղեկատվության համաձայն, նա Սահմանադրական կուսակցության անդամ չէ և չի գրանցվել եվրոպական ընտրություններին մասնակցելու համար` որպես որևէ կուսակցության անկախ թեկնածու։

Մարդու իրավունքների եվրոպական դատարանում ՄԻՏԿ-ը մասնակցել է «Տարկոևը և մյուսներն ընդդեմ Էստոնիայի», «Կորոբովը և մյուսներն ընդդեմ Էստոնիայի» և «Տալին ընդդեմ Էստոնիայի» դատավարություններին։

Նպատակներ
---------

Մարդու իրավունքների կենտրոնն իր գործունեությունն իրականացնում է համաձայն ռազմավարական ծրագրի կանոնադրության, որը մշակվել է 1997 թվականին՝ Մարդու իրավունքների դանիական կենտրոնի մասնակցությամբ։ Ռազմավարական ծրագրի համաձայն սահմանվել են Մարդու իրավունքների զարգացման կենտրոնի հիմնական նպատակները և գործունեության ուղղությունները։

ՄԻՏԿ-ի գործունեության հիմնական ուղղություններն են` մարդու իրավունքների պաշտպանությունը, մարդու իրավունքի բնագավառում իրավաբանական ուսուցումը, արդարադատության մատչելիության ապահովումը, իրավաբանական աջակցությունը, հասարակության մեջ ինտեգրման և միջազգային երկխոսության խթանումը, ինչպես նաև մարդու իրավունքների հետ կապված իրավիճակի վերլուծությունը, ազգային փոքրամասնությունների իրավունքները և էստոնական օրենսդրության մոնիտորինգը։

Ծանոթագրություններ
------------------

1. ↑  "Центр информации по правам человека - Главная". Արխիվացված է the original 2010 թ․ դեկտեմբերի 19-ին. Retrieved 2010 թ․ դեկտեմբերի 21.
2. ↑  "AEDH: Member Leagues". Արխիվացված է the original 2010 թ․ ապրիլի 26-ին. Retrieved 2010 թ․ դեկտեմբերի 24.
3. ↑  Member organisations in Estonia Archived 2010-07-07 at the Wayback Machine.
4. ↑  Organisations participating in the Fundamental Rights Platform Archived 2011-01-22 at the Wayback Machine.
5. ↑  AMNESTY INTERNATIONAL REPORT 2010: THE STATE OF THE WORLD'S HUMAN RIGHTS p. 139
6. ↑  CASE OF TARKOEV AND OTHERS v. ESTONIA
7. ↑  Постановление Палаты ЕСПЧ по делу «Коробов и др. против Эстонии» см. пкт. 154
8. ↑  CASE OF TALI v. ESTONIA

Արտաքին հղումներ
----------------

* Պաշտոնական կայք